text: [{"text_idx": "#000005", "text": "Keeniyaan Boba\u2019aa gara biyya alaa erguu jalqabuu isii ilaalchisee sirna qophaaye irratti Prezdant Uhuru Keeniyaataa argamuudhaan biyyattiin Baba\u2019aa oomishte gurgurtaaf biyya alaatti erguu kan jalqabde tahuu ujumoo banuun labsee jira. Ji\u2019a kana keessa qofa biyyattiin Boba\u2019aa Barmeelaa 70,000 gara alaatti erguuf kan qophoofte tahuun beekameera."}, {"text_idx": "#000006", "text": "Prezdaant Uhuuruun sirna kana irrattti haasaya godheen \u201cqabeenya boba\u2019aa arganne kana itti gaafatamummaa fi seeraan bulchuu yoo dadhabne kufaatii nutti fida. Biyyootni nagahaa lama kan sababa kanaan waraana keessa seenan ni beekna\u201djedhe."}, {"text_idx": "#000007", "text": "Naannoon Turkaanaa guddinaan kan duubatti hafe yoo tahuu, mootummaan Keeniyaa galii boba\u2019aa kana irraa argamu dhibbeentaan shan kallattiin misooma naannichaatiif kan oolu tahuu beeksise. Qabeenyi boba\u2019aa Keeniyaan naannawa Turkaanaa kana qofa keessatti argatte barmeela 750,000,000tti kan tilmaamame tahuu gabaasni Aljaziiraa irraa arganne ni mul\u2019isa."}]